google/wiki40b huggingface dataset:
Unspoken

Unspoken er et death metal-ensemble fra Oslo som startet i 2002. Bandet var opprinnelig et doom-metalband, men etter at besetningen ble komplett i 2004 har de vendt seg mer i retning mot dødsmetallen. Bandet har blitt sammenlinget med svenske deathmetal-grupper fra 90-tallet og har sluppet den selvfinansierte debutskiva Primal Revelation i 2006. Unspoken deltok på Inferno-festivalen 2007 i Oslo.
Demotisk

Demotisk (gresk: δημοτικός, dēmotikós, «populær») referrer oftest til oldtidens egyptiske folkelige (eller vanlige) skriftspråk som var avledet fra nordegyptiske former av hieratisk skrift som ble benyttet på Nildeltaet. Det kan også angi et utviklingstrinn i egyptisk språk som fulgte senegyptisk og gikk forut for koptisk.
Begrepet demotisk ble først benyttet av den greske historikeren Herodot for å skille det fra hieratisk og hieroglyfiske skriftformer. Demotisk ble mest brukt i økonomiske og litterære sammenhenger og var det mest brukte skriftspråket i Egypt rundt år 600 f.Kr., men i romersk tid, en gang på 200-tallet e.Kr., gikk skriftspråket ut av bruk og siste kjente bruk var en graffiti på veggen av et Isistempel i Philae i 452.

Rosettastenen

Demotisk er et av de tre skriftspåkene som er hugget inn i Rosettastenen, og som gir et unikt innblikk i egyptisk historie. De to andre språkene er hieroglyfer og klassisk gresk.
Vegårshei Idrettslag

Historikk

Ved etableringen var det i skiidrett som dominerte, men flere idretter kom til som sykling, terrengløp, skøyter og svømming.  Lagets første bakke lå i Laupalskottet ved Lauve. 
På 1930-tallet ble det etablert flere arbeideridrettslag på Vegårshei. 19. juni 1932 vedtok Vegårshei Arbeiderungdomslag å danne Vegårshei AIL. Samme år ble også Jerv AIL etablert og i 1935 kom det tredje arbeideridrettslaget, Ubergsmoen AIL. I 1936 ble bygdas tre arbeideridrettslag slått sammen: Vegårshei AIL, AIL Jerv og Ubergsmoen AIL. Navnet ble AIL Jerv, men allerede året etter tok laget navnet Vegårshei AIL. 
1. januar 1941 gikk Vegårshei AIL og Vegårshei Idrettslag sammen. 
Etter andre verdenskrig (1940-1945) ble det arbeidet med å få på plass et nytt klubbhus, og i desember 1947 var klubbhuset Fjellheim klar til bruk. 
I 2002 fylte idrettslaget 100 år.

NM på ski i 1994

Vegårshei Idrettslag arrangerte sammen med Aust-Agder idrettskrets Norgesmesterskap på ski på Vegårshei i 1994. Mesterskapet ble en stor suksess.

Arkiv

Arkiv etter Vegåshei Idrettslag befinner seg på Kuben i Arendal. Arkivet inneholder også materiale fra Vegårshei  AIL og AIL Jerv. Materialet strekker seg fra 1915 og frem til 1997, og omfatter protokoller, journal, årsmeldinger, lagsavis, medlemslister, regnskap, vedtekter, korrespondanse og diverse.
NM i friidrett 1968

Norgesmesterskapet i friidrett 1968 bestod av flere arrangementer som i 1968 kåret norgesmestere i friidrettsøvelsene.
Hovedmesterskapet ble arrangert på Gjemselund stadion i Kongsvinger i perioden 16. til 18. august. 
Arrangør var Kongsvinger IL.
Kongepokalvinnere var Kristen Fløgstad og Berit Berthelsen. 
Se også NM i mangekamp 1968.
Vårmarihandslekta

Navn

Slekta har sitt navn etter gresk ὄρχις orchis som betyr «testikkel», og henspiller på de to runde, underjordiske knollene. Mange orkideer på våre breddegrader samler opplagsnæring i rotknollene og dette fører til at en vårmarihandplante (f.eks.) har to rotknoller: Den rotknollen som bygges opp gjennom innværende sommer og rotknollen fra forrige sesong som ble brukt til å gi sesongens plante næring til årets vekst. Den nye knollen er lys og frisk og ble i folketro forbundet med jomfru Marias hånd, fjorårets knoll er svart og innskrumpa og ble forbundet med Fandens hånd.

Pollinering

Vårmarihandplantene produserer ikke nektar selv om de har nektarspore. De baserer seg på å lure til seg insekter som tolker fargesignalet blomstene innebærer som et signal om belønning (dvs. nektar). Denne strategien – narrepollinering ("deceptive pollination") – er svært utbredt i orkidefamilien; anslag på en tredel av artene er vanlig.

Taksonomi

Artsavgrensing i vårmarihandslekta er problematisk å avgrense monofyletisk og enkelte taksa som oppfattes som arter av noen forskere oppfattes av andre som underarter, f.eks. underartene av vårmarihand. I tillegg kan de aller fleste artene hybridisere med andre arter og i noen tilfelle også med arter fra andre orkideslekter, for eksempel Ophrys og Serapias.
Medlemmene i slekten Orchis omfattet tidligere også marihandslekta (Dactylorhiza). I eldre litteratur ble alle marihandartene regnet til Orchis, men artene med forgrenet rotknoll er nå flyttet til Dactylorhiza, slik at Orchis kun omfatter arter med rund rotknoll.
Cambridge Ring

Cambridge Ring var et eksperimentelt lokalnett som ble utviklet ved Computer Laboratory, University of Cambridge fra og med 1974 frem til 1980-årene. Det var et ringnettverk med en teoretisk grense på 255 nav, som benyttet et fastsatt antall datapakker. Frie pakker kunne bli lastet med data av en maskin som ønsket å sende, og merket som mottatt av målmaskinen som deretter lastet av pakken. I prinsippet kunne det være like mange sendere som datapakker. Nettverket benyttet tvunnede parkabler og en fiberoptisk kabel.
Bolgfjorden

Bolgfjorden er en fjord i Meløy og Rødøy kommune i Nordland. Fjorden ligger mellom øyene Bolga, som har gitt navn til fjorden, i nordvest og Åmnøya i sørøst, og strekker seg 8 kilometer fra sørvest og nordøstover. Videre østover på nordsiden av Åmnøya går Meløyfjorden. Fjorden har innløp mellom Svinvær i vest og Åmnøyhamna i øst og den ender i nordvest mellom Åmnes i sør og Kjølsholmen på Meløya i nord. I tillegg til Bolga ligger øygruppen Bolgværet på vestsiden av fjorden.
Det går ferge fra Bolga og østover til Gjersholmen på Meløya.
Sif Kalvø

Fotballkarriere

Hun er fra Hatlane, spilte på guttelaget til Fart, og var senere med da Aalesund Fotballklubb sendte et lag ledet av Knut Osnes til det uoffisielle NM i 1971.

Italia

Den tidligere Italiaproff Ragnar Nikolay Larsen så at hun var flink, og ordnet så hun fikk profesjonell kontrakt med den italienske klubben SS Lazio i Roma. 
Sif scoret det eneste målet da hun debuterte for Lazio i en oppvisningskamp i Aten foran sekstifire tusen tilskuere i september 1972.  Laget ble i 1973 slått sammen med ACF Roma Martinei, som spilte i avdeling sør (Roma) av Serie A (F.F.I.U.G.C.). Klubben gikk nesten konkurs, og for å skaffe penger, ble Kalvø og to andre solgt. 
Sif gikk til Sør-Italia, solgt til laget Alaska Gelati Lecce, som var sponset av iskremprodusenten "Alaska Gelati". Hun var der på en femårskontrakt, men avbrøt oppholdet der etter sjikanering. Efter noen måneder i hjemlandet der hun spilte håndball for Spjelkavik gikk hun til Euro-Italica. 
Sensommeren 1975 spilte hun for Italias kvinnelandslag i fotball under navnet Silvana Kalvoa på en turne i Sør-Italia, men ble alvorlig kneskadet og måtte gi seg.

Norges landslag

Kalvø var med på den første landskampen for kvinner, en uoffisiell kamp der Norges kvinnelandslag i fotball møtte Sveriges kvinnelandslag i fotball den 7. august 1975 på Nya Ullevi i Göteborg, de tapte 0–4 mot Sverige med Torodd Nordeng som trener og medspillere som  Grete Pedersen.  
Kalvø spilte tre kamper på det europeiske kvinnelaget.

Tilbake i Norge

Etter oppholdet i Italia ble hun lærer på Godøy, samt fortsatte mange år som håndballspiller for Spjelkavik Idrettslag, som utover 1980-tallet utviklet Ålesunds viktigste lag i kvinnefotball.
Etter å ha flyttet til Østlandet i 1995 spilte hun for Lørenskog og ble i 1996 internasjonal dommer i håndball og har siden dømt kamper i EM i håndball samt vært delegat i internasjonale sammenhenger for Norges håndballforbund.
Monoscutidae

Utseende

Små til ganske store (kroppslengde 2-10 mm), vanligvis brune til svarte vevkjerringer. Noen arter har flekker i sterke farger. I underfamilien Megalopsalidinae har hannene kraftig forstørrede pedipalper. De nybeskrevne arten Australiscutum triplodaemon utmerker seg ved å ha asymmetriske chelicerer hos hannene.

Levevis

Disse artene finnes gjerne i skog.

Utbredelse

Familien finnes i Australia og på New Zealand.
Svømmeklubben Delfana

Svømmeklubben Delfana er en svømmeklubb i Bergen stiftet i 1974. 
Navnet kommer fra ordene delfin og fana. 
Elin Austevoll er den mest kjente svømmeren fra klubben.
Royal League 2004/2005

Royal League 2004/05 var den første sesongen med den skandinaviske fotballturneringen Royal League. Turneringen startet 11. november 2004, og endte i en finale mellom FC København og IFK Göteborg den 26. mai 2005, med FC København som seierherre etter straffesparkkonkurranse.
Fosnavåg

Næringsliv

Næringslivet i Fosnavåg er tett knyttet til fiskeri og shipping. Rederier som Havila Shipping ASA, Olympic Subsea ASA, Solstad Offshore, Rem Offshore, Bourbon Offshore Norway AS, Remøy Shipping AS og Remøy Management AS har kontor i Fosnavåg. Skipsteknologiselskapet Havyard Group har også sitt hovedkontor i Fosnavåg.
Fosnavåg ble i 2008 og 2010 kåret til Norges Næringsby av tidsskriftet Kapital og konsulentselskapet Dun & Bradstreet.
Lokalavisa Vestlandsnytt har sitt kontor i Fosnavåg.
I 2014 åpnet Thon-gruppen ett hotell og konferansesenter i Fosnavåg. Hotellet er kåret til et av landets ti beste hotell, og det har fått særlig oppmerksomhet siden Olav Thon personlig har gått inn på eiersiden.
I forbindelse med byggingen av Thon Fosnavåg ble det også bygget ett maritimt kompetanse- og simulatorsenter, Fosnavåg Ocean Academy, som mellom annet huser Norges første simulator for brønnbåter.

Kultur og idrett

Det lokale idrettslaget i Fosnavåg heter Bergsøy Idrettslag, som blant annet har et herrefotballag som spiller i 3. divisjon avdeling Sunnmøre. Fosnavåg har også Herøy kulturskule, der det blant annet er undervisning i mange instrument, korps sang, dans og visuelle kunstfag.
Sunnmørsbadet ligger i Fosnavåg. Badeanlegget med en prislapp på 250 millioner kroner har ett areal på 6400 kvadratmeter fordelt på fem basseng.
Fosnavåg Konserthus ligger i Fosnavåg i tilknytning til Thon Fosnavåg. Konserthuset har en konsertsal med plass til 490, kinosal med 91 plasser og en større andel av foajé og fellesareal i hotellet.
I Fosnavåg ligger Herøy kirke, som er fra 2003.

Utdanning

Herøy videregående skole har, inkl. avdelinga i Vanylven, rundt 330 elever og 90 ansatte.
Hughes lufthavn

Historie

I 1940 kjøpte Howard Hughes 380 acre av Ballona våtmark sør for Jefferson Avenue i Culver City. Totalt 9 600 fot var tilgjengelig, og en rullebane med fast dekke var i drift i 1943. I 1948 var 6 800 fot belagt med asfalt. I 1962 ble dette utvidet til 8 800 fot. Avganger mot vest måtte koordineres med den nærliggende Los Angeles internasjonale lufthavn. Plassen ble brukt av en rekke fly og helikoptre utviklingsprosjekter i Hughes Aircraft Co. og Hughes Tool Company (Summa Corporation).

Spruce Goose

«Spruce Goose», som er offisielt kjent som Hughes Hercules H-4, ble bygget her. Det ble flyttet i seksjoner til havnen i Long Beach, der det ble montert igjen og deretter gjennomførte sin første og eneste flyvning. Etterpå ble en klimakontrollert hangar bygget der, hvor den ble frem til 1980 da den ble kjøpt av en flyklubb i Sør-California som satte den på utstilling under en stor kuppel ved siden av «Queen Mary» frem til 1988. Den ble da solgt til Evergreen Aviation Museum der den er utstilt i dag. Et heltids mannskap på 300 arbeidere, alle underlagt taushetsplikt, vedlikeholdt flyet i flydyktig tilstand i en klimakontrollert hangar. Bemanningen ble redusert til 50 i 1962 og deretter oppløst etter Hughess død i 1976.
På midten av 1990-tallet ble de tidligere Hughes Aircraft-hangarene, inkludert den som huset Hercules, omgjort til filmstudio. Scener fra filmer som Titanic, Det kvinner vil ha og End of Days' ble filmet i den 315 000 kvadratfot store hangar hvor Hughes bygde flybåten. Hangaren vil bli bevart og er kvalifisert for oppføring i Det nasjonale registeret over historiske gjenstander.

Dagens bruk

Den tidligere Hughes Airport er i dag tatt i besittelse av YouTube Space i Los Angeles, en del av Playa Vista Development.
Double Dynamite

Double Dynamite er et samlealbum med Elvis Presley, utgitt i desember 1975.
Luiz Carlos Guarnieri

Karriere

Han har spilt for Mogi Mirim, Kyoto Purple Sanga, Coritiba, Atlético Mineiro og Santa Cruz.
Flevolands flagg

Historikk

Flagget er designet av provinsens daglige styre i samarbeid med designbyrået BRS fra Amsterdam. Flagget ble heist for første gang den 9. januar 1986, da Flevoland offisielt ble en provins.

Beskrivelse

Flagget ble fastlagt av provinciale Staten (tilsvarende den politiske delen av den norske fylkeskommunen) 21. januar 1959: Rektangulært, forholdene er 2:3.
630-årene

-- 630 -- 631 -- 632 -- 633 -- 634 -- 635 -- 636 -- 637 -- 638 -- 639
Tiårsoversikt
Northern Lighting

Northern Lighting er en norsk lampeprodusent som lager designlamper og stemningslys inspirert av den nordiske naturen. Selskapet ble opprettet i 2005 av gründerne Ove Rogne, Erlend Lappegard, Jørgen Svendgård og Trond Svendgård fra Rognan i Nordland. 
Northern Lighting er blitt en merkevare innen dekorbelysning formgitt av norske designere. Deres mest kjente lampe er Oslo Wood, som i 2006 ble kåret til årets lampe av Elle Interiør. 
Selskapet distribuerer i dag lampene sine til elleve land i Europa.
1740-årene

-- 1740 -- 1741 -- 1742 -- 1743 -- 1744 -- 1745 -- 1746 -- 1747 -- 1748 -- 1749
Tiårsoversikt
Kjennemerke for motorkjøretøy

Et kjennemerke for motorkjøretøy, eller bilskilt, er en plate med en kombinasjon av sifre og eventuelt bokstaver som tjener til identifikasjon av et kjøretøy. Kjennetegnet viser kjøretøyets registreringsnummer og er som laget av metall eller plast. Tegnene kan være preget, malt, klebet eller heftet på merket. For noen kjøretøyer, som bil, er det de fleste steder krav om kjennemerker både foran og bak på kjøretøyet, mens det noen områder er nok med ett kjennemerke.
De fleste land har et system for kjennemerker som dekker hele landet eventuelt med mulighet til å stedfeste kjøretøyet til en bestemt del av landet. Noen land, blant annet USA, Canada og Australia, har ikke et felles nasjonalt system, der har den enkelte delstat eller provins sitt eget system.
I Europa er kjennemerkene som regel avlange med alle tegn på én linje med dimensjoner som ikke overstiger 52 x 12 cm. I de fleste europeiske land er det likevel mulighet for å fordele tegnene på to linjer. I de fleste land i Nord- og Sør-Amerika anvendes kjennemerker med størrelsen 30 x 15 cm med tegnene på én rekke og statsnavn, delstatsnavn, årstall eller annet med små tegn over og/eller under registreringsnummeret. Motorsykler har de fleste steder kjennemerker som er mindre enn dette. I Europa har motorsykler normalt ikke kjennemerker som er større enn 28 x 21 cm.
I en del land settes kontrollmerker, også kalt oblater, på kjennetegnene for å vise at det er betalt årsavgift eller tilsvarende. I mange land, særlig i Europa, er kjennetegnene utstyrt med et flagg, enten nasjonalflagget eller EU-flagget for medlemsland i EU.
Harpefossbruen

Harpefossbruen blir en 500 meter lang bru over Gudbrandsdalslågen på Harpefoss i Sør-Fron kommune. Den er planlagt åpnet i årsskiftet 2016/2017. Harpefossbruen vil bli en firefeltbru med midtdelere og 90 km/t.
Primera División 1999–2000

Primera División 1999-2000 var den 69. sesongen i spansk fotball siden ligaen ble innført. Sesongen ble innledet 21. august 1999 og avsluttet 20. mai 2000. Salvador Ballesta fra Racing de Santander ble toppscorer med 27 ligamål. Deportivo de La Coruña vant sin 1. ligatittel denne sesongen.
.com

Historie

.com var et av de opprinnelige toppnivådomenene (TLD) som ble etablert i januar 1985, og har vokst til å bli det største toppnivådomenet i bruk i dag. Det ble opprinnelig administrert av det amerikanske forsvarsdepartementet (DoD), som kontrakterte vedlikeholdet av domenet til Stanford Research Institute. Den 1. januar 1993 overtok National Science Foundation (NSF) ansvaret for vedlikeholdet av domenet, ettersom .com primært ble brukt til ikke-forsvarsrelaterte emner. NSF viderekontrakterte vedlikeholdet til Network Solutions. NSF autoriserte i 1995 NSI til å begynne å innkreve et årlig gebyr fra registrantene av .org, .net og .com, for første gang siden opprettelsen. Gebyret var til å begynne med USD50 pr år, hvorav USD35 gikk til NSI og USD15 til et statlig fond. Nye registreringer måtte betale for de første to år, slik at avgiften for nye registreringer ble USD100. I 1997 overtok USAs handelsdepartement styringen over .com (i likhet med de øvrige toppnivådomenene). Det blir for tiden administrert av VeriSign, som har kjøpt opp Network Solutions. (VeriSign skilte senere ut de delene av Network Solutions som ikke var relatert til virksomheten som registreringsenhet, slik at det nåværende selskapet Network Solutuons er et rent registrar-selskap.)
Selv om .com-domener offisielt er ment å representere kommersielle virksomheter (andre virksomheter, som statlige organisasjoner eller utdanningsinstitusjoner er tildelt andre toppnivådomener), så har det ikke vært noen restriksjoner på hvem som kan registrere .com-domener siden midten av 90-tallet. Åpningen av .com-domenet til almenheten falt sammen med kommersialiseringen og populariseringen av internett, og .com ble raskt det vanligste toppnivådomenet for nettsteder. Mange selskaper som blomstret i perioden mellom 1997 og 2001 (kjent som «dot-com-bobla») gikk så langt som å innlemme .com i selskapets navn. Disse selskapene ble kjent som dot-coms eller dot-com-selskaper. Innføringen i 2001 av .biz-domenet, som er forbeholdt forretningsvirksomhet, har hatt liten effekt på populariteten til .com.

Registrering

Registreringer gjøres direkte på andre nivå, og behandles av registrarer akkreditert av ICANN. Internasjonaliserte domenenavn aksepteres også.

Overføringsprosedyrer

Domener kan overføres mellom forskjellige registrarer. Før oktober 2006 var prosedyren som ble brukt av Verisign både komplisert og upålitelig, og krevde at en notarius publicus måtte verifisere identiteten til registranten som ønsket å overføre et domene. I oktober 2006 ble en ny prosedyre innført av Verisign, som krevde at den opprinnelige registraren oppga en autorisasjonskode etter instruks fra registranten (også kjent som EPP-kode). Hensikten med den nye prosedyren var blant annet å redusere forekomsten av domenekapring.
Tider skal komme

Tider skal komme er en science fiction-antologi redigert av Bing & Bringsværd og utgitt som nummer 103 av Lanterne-bøkene under vignetten Lanterne science fiction av Gyldendal Norsk Forlag i 1968. Antologien inneholder seksten fremtidsnoveller - både utopiske, dystopiske og satiriske elementer er med.
Vannebos Dixieland Band

Vannebos Dixieland Band var et norsk jazzorkester (etablert i 1959 i Tromsø) under ledelse av advokat, trombonist og fiolinist, Arne Vannebo. Orkesteret ble i første omgang etablert på bestilling fra Arthur Arntzen som hadde bruk for et orkester til et av sine show. Orkesteret var Norges nest eldste dixielandband og var aktivt frem til 2002. På dette tidspunkt var det to medlemmer igjen av den opprinnelige besetningen, Gunnar Olsen (klarinett) og Sverre Lund (saksofon). Arne Vannebo døde i 1995, men Vannebos Dixieland Band ble drevet videre av Arne Vannebos sønn, Tor Arne Vannebo, også han trombonist. Orkesteret har gjennom tidene konsertert mye innenfor landets grenser, men også utenlands, blant annet Russland, USA og Norges naboland ved flere anledninger. Eneste gjenlevende av det opprinnelige bandet er trommeslager Leif Sørensen. Orkesteret har heller ikke spilt offentlig etter at Tor Arne Vannebo flyttet til Østlandet i 2002. Siste kjente orkesterbesetning bestod av: Tor Arne Vannebo (trombone), Gunnar Olsen (klarinett), Sverre Lund (saksofon), Helge Gjessing (trompet), Per Moen (gitar), Robert Frantzen (piano), Per Martin Grenlund (bass og vokal) og Arne Lund (trommer) og forøvrig sønn av Sverre Lund.
Women's Tennis Association

Women's Tennis Association (WTA), organiserer kvinnenes profesjonelle tennisturneringer WTA-touren (Sony Ericsson WTA Tour). WTA ble stiftet i 1973. WTA utgir ukentlig rankinger, både singel og double. Det utgis både ranking for de siste 12 månedene og for sesongen. Rankingene baserer seg på poeng som skaffes fra WTA-touren og ITF Women's Curcuit.
Philippe Joseph Benjamin Buchez

Liv og virke

Buchez var grunnleggeren av den franske avisen L'Atelier, og han tjente en kort stund, i 1848, som president for den konstituerende nasjonalforsamlingen, som da hadde sine møter i Palais Bourbon i Paris. Han avsluttet sin generelle utdannelse i Paris, og deretter brukte han litt tid på studier innenfor naturvitenskap og medisin. 
I 1821, samarbeidet han med Amand Bazard, Jacques-Thomas Flotard, og andre i en hemmelig forening, La Charbonnerie, modellert etter den italienske organisasjonen Carbonari, med det formål å lansere en væpnet oppstand mot den franske regjeringen. Denne organisasjonen spredte seg raskt over store deler av Frankrike og de gjorde flere mislykkede forsøk på å forme en revolusjon mot nasjonens ledelse. Men alle forsøkene på et væpnet opprør kulminerte alltid ut i ingenting.
I 1825 tok Buchez eksamen innen medisin, og snart publiserte han verket Etudes de théologie, de philosophie et d'histoire (Studier i teologi, filosofi og historie). Omtrent samtidig ble han medlem av Saint-Simonian Society, ledet av Bazard, Barthélemy Prosper Enfantin og Olinde Rodrigues. Dette samfunnet var basert på ideene til Henri de Saint-Simon, en tidlig sosialistisk teoretiker.) Buchez forlot senere denne organisasjonen på grunn av deres mange religiøse ideer.
For å støtte hans prinsipper grunnla han et tidsskrift som fikk navnet L'Européen. Han skrev flere bøker på egen hånd i tillegg til at han var med-forfatter i diverse litterære verker innen mange forskjellige områder.
Delvis på grunn av ryktet han ervervet av disse publikasjonene, men mer på grunn av hans nære forbindelse med aviser og hemmelige samfunner ble han fiendtlig innstilt til regjeringen i Louis-Philippe, Men etter revolusjonen i 1848 ble han tildelt rollen som president av den franske konstituerende forsamlingen. Han satt som Frankrikes president i mai 1848, da ble erstattet av Dominique François Jean Arago. 
Etter oppløsningen av den konstituerte forsamlingen ble han ikke gjenvalgt i noen politiske forsamlinger. Han havnet deretter tilbake til hans private liv, og han gjenopptok sine studier. Hans senere publikasjoner var svært tallrike og hadde et stort utvalg av emner som både var medisinske, historiske, politiske, filosofisk innhold.